Diari Oficial de la Generalitat Valenciana


Sumari del DOGV 5815, del 28-07-2008 (2008/8772)

RESOLUCIÓ de 9 de juliol de 2008, de la Direcció General de Justícia i Menor, en què es modifica la Resolució de 17 de juliol de 2006, de la Direcció General de Justícia, per la que s'aproven les normes sobre calendari laboral d'aplicació al personal al servei de l'administració de Justícia, a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8772


Data del document
:   09-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * dia festiu
    * legislació
    * jornada de treball
    * vacances retribuïdes
    * personal de l'administració de justícia

RESOLUCIÓ de 9 de juliol de 2008, de la Direcció General de Justícia i Menor, en què es modifica la Resolució de 17 de juliol de 2006, de la Direcció General de Justícia, per la que s'aproven les normes sobre calendari laboral d'aplicació al personal al servei de l'administració de Justícia, a la Comunitat Valenciana. [2008/8772]  
La Llei Orgànica 6/85, de l'1 de juliol, del Poder Judicial, en la seua redacció donada per la Llei Orgànica 19/2003, de 23 de desembre, dedica els arts. 500 i 501 a regular el règim general en matèria de Jornada i Horaris, d'aplicació al personal al servei de l'administració de Justícia.  
En el DOCV núm. 5313, de 28 de juliol de 2006, es va publicar la Resolució de 17 de juliol de 2006, de la Direcció General de Justícia, per la qual s'aproven les normes sobre calendari laboral d'aplicació al personal al servei de l'administració de Justícia a la Comunitat Valenciana.  
Des de la seua entrada en vigor fins a l'actualitat, s'ha fet necessari procedir a la modificació d'alguns preceptes, per tal que faciliten el seu adequat compliment en aspectes relatius a la jornada d'estiu i al procediment en els supòsits d'incompliment d'horari i jornada.  
Per allò que s'ha exposat, i de conformitat amb les atribucions que em confereixen els articles 8,9 i 10 del Decret 122/2007, de 27 de juliol, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques i l'Orde de 28 de novembre de 2007, de la Conselleria de Justícia i Administracions Públiques, per la que es desenvolupa el Reglament Orgànic i Funcional de la Conselleria, i l'Orde de 30 de juny de 2008, que modifica l'anterior, resolc:  
Primer. Modificar l'article cinqué, apartat primer, de la Resolució de 17 de juliol de 2006, de la Direcció General de Justícia, per la qual s'aproven les normes sobre calendari laboral d'aplicació al personal al servei de l'administració de Justícia a la Comunitat Valenciana,  
Article cinqué. Jornada d'estiu  
«Durant el període comprés entre l'1 de juny i el 30 de setembre, ambdós inclusivament, s'estableix una jornada intensiva de treball en els termes següents:  
1. Personal amb jornada ordinària només de matí: trenta-dues hores i mitja, a desplegar de dilluns a divendres de la manera següent:  
a) Part principal de l'horari: vint-i-set hores i trenta minuts d'obligada presència, a raó de cinc hores i trenta minuts, entre les 8.30 i les 14.30.  
b) La part flexible de l'horari es distribuirà a criteri de l'empleat públic i es podrà complir de dilluns a divendres, entre les set trenta i les nou hores, i les catorze i les dènou hores.  
En aquest cas, serà aixímateix d'aplicació el que disposa l'article segon 2 a), anterior, respecte a la presentació d'escrits sotmesos a termini.»  
Segon. Modificar l'article setze, apartat a), de la Resolució de 17 de juliol de 2006, de la Direcció General de Justícia, per la qual s'aproven les normes sobre calendari laboral d'aplicació al personal al servei de l'administració de Justícia a la Comunitat Valenciana,:  
Article setze. Incompliment de l'horari de treball  
«a) La diferència en còmput mensual entre la jornada que haja de realitzar el personal i l'efectivament prestada, en aquells casos d'incompliment injustificat de jornada i horari, podrà ser objecte de recuperació en el mes següent.  
Al finalitzar el mes de recuperació horària, en el cas que no s'haguera procedit per part del funcionari a realitzar l'oportuna compensació, la Direcció General de Justícia i Menor requerirà al funcionari perquè, en el termini de deu dies hàbils, efectue les al·legacions que considere oportunes sobre el seu incompliment. Transcorregut aquest termini, si el funcionari no presentara al·legacions, o de les mateixes no es desprenguera causa justificada, la Direcció General de Justícia i Menor procedirà a l'oportuna deducció de retribucions, o bé el requerirà per a la recuperació de l'horari no justificat durant el mes següent, tot això, sense perjudici, si fa al cas, de l'exigència de responsabilitat disciplinària.  
En aquells casos, que la diferència en còmput mensual, entre la jornada que haja de realitzar el personal i l'efectivament prestada, es desprenga un excedent a favor del funcionari, aquest podrà fer ús del mateix per a la compensació de jornada i horari del mes següent, en la part flexible de l'horari.  
Quan el mes de recuperació horària coincidisca amb període vacacional o amb situació d'incapacitat laboral, es procedirà a l'oportuna recuperació el mes següent a la finalització del període vacacional o incorporació efectiva del funcionari al seu lloc de treball.  
A aquests efectes, es considera treball efectiu el prestat dins de l'horari establit en la forma que es determine, tenint en compte les competències horàries que procedisquen i les que corresponguen a permisos retribuïts, així com els crèdits d'hores retribuïdes per funcions sindicals.»  
Tercer. La present resolució entrarà en vigor en el dia de la data, sense perjudici de la seua posterior publicació en el Diari Oficial de la Comunitat Valenciana.  
València, 9 de juliol de 2008.- El director general de Justícia i Menor: Antonio Gastaldi Mateo.